O B R A Z L O Ž E NJ E
Nacrta prijedloga Pravilnika o provedbi postupka jednostavne nabave
 Osnovne škole Nikole Tesle

I. PRAVNI TEMELJ

Pravni temelj za donošenje Pravilnika o provedbi postupka jednostavne nabave Osnovne škole Nikole Tesle su Izmjene i dopune Zakona o javnoj nabavi (NN 48/2026)

Sukladno odredbama Statuta Osnovne škole Nikole Tesle, Školski odbor donosi opće akte na prijedlog ravnatelja.

II. OCJENA STANJA, OSNOVNA PITANJA KOJA SE TREBAJU UREDITI I SVRHA KOJA SE ŽELI POSTIĆI UREĐIVANJEM ODNOSA NA PREDLOŽENI NAČIN 

Ovim Pravilnikom uređuju se postupci, pravila i uvjeti za nabavu robe i usluge, te provedbu projektnih natječaja naručitelja Osnovna škola Nikole Tesle čija je procijenjena vrijednost bez poreza na dodanu vrijednost (PDV) manja od 50.000,00 EUR, te nabavu radova čija je procijenjena vrijednost bez poreza na dodanu vrijednost (PDV) manja od 100.000,00 EUR. 
Donosi se novi Pravilnik budući da su 16. svibnja 2026. godine stupile na snagu Izmjene i dopune Zakona o javnoj nabavi te su Zakonom izmijenjene sve odredbe koje se odnose na postupak jednostavne nabave. Slijedom navedenog, donosi se novi Pravilnik i to sa većim pragovima za nabavu robe, usluga i radova, postupak iznad 5.000,00 EUR provodi se putem modula jednostavne nabave u EOJN te na odluku o odabiru predviđena je pravna zaštita u obliku prigovora za nabavu čija je procijenjena vrijednost veća od 15.000,00 €.

Cilj savjetovanja sa zainteresiranom javnošću jest upoznavanje zainteresirane javnosti s prijedlogom dokumenta te prikupljanje prijedloga i primjedbi zainteresirane javnosti koji će se razmatrati i eventualno prihvatiti.

Donošenjem ovog Pravilnika osigurava se usklada općeg akta s izmjenama  i dopunama Zakona o javnoj nabavi koji se tiču postupka jednostavne nabave.

Sukladno Zakonu o pravu na pristup informacijama, prije donošenja Pravilnika provest će se internetsko javno savjetovanje, tijekom kojega će nacrt Pravilnika, obrazloženje prijedloga i obrazac za sudjelovanje u savjetovanju biti objavljeni na mrežnim stranicama Osnovne škole Nikole Tesle, kako bi zainteresirana javnost mogla dati svoje prijedloge i primjedbe.

Slijedom navedenoga, predlaže se donošenje Pravilnika o provedbi postupka jednostavne nabave Osnovne škole Nikole Tesle.

III. SREDSTVA ZA PROVEDBU

Za provođenje ovog Pravilnika nije potrebno osigurati sredstva.
